**MEDIEKONTAKT:**Stefan Kjeldahl Hemmingsen
Marketing Manager Denmark
Stefan.Hemmingsen@garmin.dk

**Hold forbindelsen på ruten med den nye
zūmo® 396 motorcykel-GPS fra Garmin®**

Garmin lancerer i dag zūmo 396 LMT-S, en GPS designet til motorcyklister, der vil forvandle deres ture til eventyr. Den robuste GPS har en handskevenlig 4.3-tommers skærm og et bredt udvalg af funktioner fra sving-til-sving navigation, gratis live notifikationer, indbygget Wi-Fi®, trådløs GPX-fildeling og Garmin Adventurous Routing™, der gør turen endnu mere spændende.

"I årenes løb er zūmo's evne til at levere nem motorcykel-navigation blevet noget, som vores kunder ved, de kan regne med", siger Dan Bartel, Garmins Vice President of Global Consumer Sales. "Med zūmo 396 kan motorcyklister trygt vove sig ud på vejene og holde sig orienteret om de ting, der er vigtigst på ruten, herunder live opdateringer om trafik- og vejrforhold, som kan påvirke deres rejse."

Med zūmo 396 er det nemt at holde forbindelsen på hele turen. Ved hjælp af Garmin Smartphone-link-appen kan brugeren trådløst parre deres smartphones med Bluetooth® til zūmo'en for at få adgang til en række gratis live-tjenester1, bl.a. opdateringer om trafikforhold og vejr. Motorcyklisterne kan også pakke deres smartphones væk og bruge zūmo til håndfri opkald, ligesom de får adgang til Smartphone Link1-funktioner som smart notifications og LiveTrack - en funktion, der giver brugerne mulighed for at dele deres placering med venner, som gerne vil følge med i deres eventyr.

Indbygget Wi-Fi® gør det muligt nemt at holde kort, software og interessepunkter opdateret på GPS’en uden at bruge en computer. Zūmo 396 gør også planlægning, deling og sporing af ruter nemmere med muligheden for hurtigt at eksportere GPX-filer1 - filer, der indeholder foretrukne ruter - fra brugernes mobile enheder til zūmo, både når det gælder solo- og gruppeture. Zūmo 396 gør turen endnu mere spændende med praktisk skærmstyring af musik2 og medier, der er hentet fra brugerens Bluetooth-telefon eller medieafspiller. For at få mest muligt ud af deres tur, kan brugerne også vælge deres rutepræferencer med Garmin Adventurous Routing™, der viser en væk fra større motorveje og ud på de skjulte, snoede og bakkede ruter. Derudover indeholder zūmo detaljerede kort over Europa, millioner af Foursquare® interessepunkter og nye TripAdvisor-anmeldelser af restauranter, hoteller og attraktioner langs ruten eller i nærheden af en destination.

Zūmo 396 er udstyret med de nye Automatic Incident Notifications1. Hvis der sker noget på ruten, kan zūmo automatisk sende en SMS-besked med GPS-oplysninger til en forudbestemt kontakt. GPS’en hjælper også med at gøre turen mere sikker ved at sende notifikationer om skarpe sving, jernbaneovergange, steder med hjelmlov, rødt lys, hastighedskameraer og meget mere. Zūmo 396 er lavet til at klare vejr og vind og er modstandsdygtig over for benzindampe, UV-stråler og hårde vejrforhold3.

Zūmo 396 LMT-S med fuldt europakort har en vejledende udsalgspris på DKK 3.399,-, og zūmo 346 LMT-S, der dækker Vesteuropa koster DKK 2.899,- Begge er tilgængelige fra maj 2018. Besøg garmin.com/zumo for mere information.

Zūmo 396 LMT-S er den nyeste løsning fra Garmins vejnavigationssegment, som er den førende producent af navigationsudstyr til biler, motorcykler og lastbiler. Garmins brugervenlige navigationsløsninger har en række funktioner, der bl.a. kan spare tid og brændstof for at imødekomme de krav, der er til hverdagens kørsel.

I årtier har Garmin været en frontløber inden for ny GPS-navigation, trådløse enheder og applikationer, der er designet til folk, der lever en aktiv livsstil. Garmin har fem primære forretningsenheder, herunder bil-, luftfart-, fitness-, marine- og outdoor. Besøg Garmins virtuelle presserum på garmin.com/newsroom eller følg os på facebook.com/garmin, twitter.com/garmin eller youtube.com/garmin for mere information.

1For at modtage live opdateringer eller smart notifications på GPS’en skal man downloade den gratis app, [Smartphone Link](https://buy.garmin.com/en-US/US/p/111441). Læs mere på Garmin.com/SPL. Nogle funktioner kræver en Bluetooth-kompatibel hjelm eller headset samt GPS og smartphone med Bluetooth (sælges separat). Priser afhænger af brugerens dataabonnement.

2Musik- og mediestyring fungerer med iPhone 4S eller nyere og iPod touch 2. generation eller nyere. Kræver smartphone med Bluetooth (sælges separat). Læs mere på garmin.com.

3IPX7 water rating; Læs mere på garmin.com/waterrating.